ועדת הכנסת, כנסת 25, פרוטוקול מספר 30, 2023-03-20 00:00

ינון אזולאי: בוקר טוב

ינון אזולאי:  אני מתכבד לפתוח את ישיבת ועדת הכנסת

ינון אזולאי:  היום יום שני, כ"ו באדר התשפ"ג, 20 במרס 2023

ינון אזולאי:  על סדר היום קביעת סדרי דיון מיוחדים לפי סעיף 98 לתקנון הכנסת בהצעת חוק יישום תוכנית ההתנתקות (תיקון מס' 7), התשפ"ג-2023, הקדמת הדיון בהצעת החוק לפי סעיף 98 לתקנון הכנסת

ינון אזולאי: אני אסביר

ינון אזולאי:  יש כ-13 שעות, אם אני מדייק, 13

ינון אזולאי: 5 שעות, קרוב ל-14 שעות כולל בקשות דיבור

ינון אזולאי:  אנחנו מבקשים להחיל את סעיף 98 רק על השמית מכל צד

זאב אלקין: כמה שמיות?     

ינון אזולאי: סך הכול אתם אחד ואנחנו אחד

זאב אלקין: לא

זאב אלקין:  אחד על חוק כזה? זה לא הגיוני

זאב אלקין:  שלוש

זאב אלקין:  בדרך כלל עושים שלוש על חוק כזה

זאב אלקין:  לא עושים אחד

ארבל אסטרחן: אני אגיד לכם כמה הצבעות יש

ארבל אסטרחן:  יש בסך הכול שבע הסתייגויות בשלושה סעיפי חוק

זאב אלקין: שלושה סעיפים בקריאה שלישית

זאב אלקין:  בדרך כלל עושים בחוק כזה שלוש שמיות ולא אחת

זאב אלקין:  זה לא פג תוקף

יצחק פינדרוס: אני אנסה לעזור לו

יצחק פינדרוס:  אנחנו עכשיו ערב פסח

יצחק פינדרוס:  הוא אומר כמה שעות היה דיון על חוק ההתנתקות, לפי אותן שעות צריך לעשות

זאב אלקין: תאמין לי שאתה לא רוצה

ינון אזולאי: בשעות לא הורדנו 

זאב אלקין: יש לי הצעה

זאב אלקין:  אני מציע שתפרידו את ההצבעה על סעיף 98 מהקדמה של הדיון כי הקדמה של הדיון, אנחנו נתנגד אבל יש לכם רוב ומן הסתם תעבירו

זאב אלקין:  לגבי 98, יש לי הצעה שיכול להיות שנצביע ביחד כולנו

זאב אלקין:  אתם לא נוגעים בכמות השעות, אנחנו נעשה שלוש שמיות מכל צד, והאופוזיציה תוכל לחלק את הזמן של המסתייגים בין כל המסתייגים לפי רצונה, כמו שבדרך כלל עושים כאשר מפעילים את סעיף 98

ינון אזולאי: לא

ינון אזולאי:  בעניין הזה של לחלק, כיוון שאנחנו משאירים את כל השעות, אנחנו לא נהיה מוכנים לחלוקה

ינון אזולאי:  אני אמרתי שתהיה הצבעה שמית אחת

ינון אזולאי:  אם אתם רוצים להגיע, לא יודע

זאב אלקין: שמית זה לא מה שמקובל כאן

זאב אלקין:  זה לא פג תוקף ולא שום דבר

זאב אלקין:  אנחנו בכלל לא חושבים שצריך להפעיל סעיף 98

משה טור פז: נכון

משה טור פז:  זו הנקודה העיקרית

זאב אלקין: כמות ההצבעות שציינה כאן היועצת המשפטית היא לא גדולה

זאב אלקין:  לכן הכול יכול להיות שמי

זאב אלקין:  יש סיבה להגביל הצבעות שמיות כשיש כמות חריגה של הצבעות

זאב אלקין:  כאן, כמה אמרת? שבע הסתייגויות

ינון אזולאי: שבע הסתייגויות

זאב אלקין: לדעתנו אין סיבה בכלל להגביל הצבעות שמיות

זאב אלקין:  אם אתם לא מוכנים לחלוקת הזמן, אנחנו נתנגד ל-98

זאב אלקין:  זה יהיה 98 שלא בהסכמה עם כל ההשלכות של זה כי כמו שאתם יודעים, כל ה-98 שלא בהסכמה נספרים לחובתה של הקואליציה

זאב אלקין:  זאת הגישה של שגית

משה טור פז: אנחנו חושבים שה-98 כאן מיותר

ינון אזולאי: אני חושב שבהתנתקות היית צריך להצטרף כי זה גם חוק שאתה בעדו

זאב אלקין: אני בעדו

זאב אלקין:  אני מודיע כאן שאני אצביע בעדו

זאב אלקין:  זה לא קשור לסדרי הדין

מתן כהנא: אנחנו רוצים לראות למי יצביעו אנשים מהקואליציה

מתן כהנא:  זה יהיה מעניין

זאב אלקין: למשל ראש הממשלה נעלם מההצבעה בקריאה הראשונה

קריאה: גם מהטרומית הוא נעלם

זאב אלקין: מאוד מעניין אותי לראות את מי שראה את עצמו באותה עת כמי שהיה יושב ראש האופוזיציה בתקופת ההתנתקות

זאב אלקין:  היה גם שר האוצר וגם יושב ראש האופוזיציה בו זמנית שזה משהו מאוד מאוד ייחודי

קריאה: והצביע בעד ההתנתקות

זאב אלקין: הוא פרש שבוע לפני

יצחק פינדרוס: כשהוא כבר לא יכול להשפיע

זאב אלקין: כשהוא כבר לא יכול להשפיע

זאב אלקין:  הוא דיבר על עצמו כמי שהיה יושב ראש האופוזיציה בכל התקופה של המאבק על ההתנתקות

זאב אלקין:  אתה יודע, לפעמים הזיכרון בגיל כזה קורס

משה טור פז: כן, יכול להיות שזה חלק מהנבצרות

משה טור פז:  אנחנו דנים עכשיו בנבצרות ויכול להיות שזה חלק מזה

ינון אזולאי: אמרו שאתה מתקדם לגיל שלו

משה טור פז: כולנו מתקדמים

זאב אלקין: כל אחד בקצב שלו

זאב אלקין:  הלוואי על כולנו להיות כמוהו בגיל שלו

יצחק פינדרוס: מישהו היא צריך ליצור נבצרות כשאריק שרון עשה את זה

זאב אלקין: כשהוא עשה את זה לא הייתם בקואליציה?     

ינון אזולאי: בהתנתקות לא

יצחק פינדרוס: אחרי שלפיד פרש, אנחנו נכנסנו

יצחק פינדרוס:  ממה נפשך, אם אתה מחליט שההתנתקות הייתה שבוע אחרי נתניהו, אז ממש לא היינו

יצחק פינדרוס:  אתה לא יכול לתפוס את החבל משני הקצוות, אלקין

משה טור פז: אבל זה מה שנתניהו עושה כל הזמן

זאב אלקין: חזרה לנושא שבדיון

זאב אלקין:  אין כאן סיבה להפעלה של 98

זאב אלקין:  לפני שאנחנו נ מצביעים, מעניין אותי לשמוע את עמדת הייעוץ המשפטי

ינון אזולאי: הייעוץ המשפטי אמר את עמדתו

זאב אלקין: לא

זאב אלקין:  לא אמר

ינון אזולאי: אין בעיה

זאב אלקין: יש הצדקה ל-98 בהצבעות?     

ארבל אסטרחן: זאת הצעת חוק שקשה להצדיק עליה 98 בכלל

ארבל אסטרחן:  נכון שבכנסת הזאת עשו יותר קביעות של מה שנקרא הפעלה רכה של הסעיף, שלא מגבילה את משך הדיון או שעת ההצבעה אלא רק קובעת הגבלה של ההצבעות השמיות

זאב אלקין: אבל כאן אין סיבה לעשות את זה

זאב אלקין:  אלה לא 40 הצבעות, לא 70 הצבעות ולא 100 הצבעות

זאב אלקין:  אלה שבע הצבעות

ארבל אסטרחן: אני מסתכלת על ההחלטות הקודמות

ארבל אסטרחן:  אני רואה שהמקרה היחיד בו הייתה הצבעה שמית אחד היה עת היה דיון על סדרי דיון על כמה הצעות חוק ואז אמרו שמית על כל אחת

זאב אלקין: ברור

זאב אלקין:  אגב, כולם היו פגי תוקף, לפי מה שאני זוכר

זאב אלקין:  כאן זה לא פג תוקף, זאת לא סדרה, יש כאן שבע הצבעות

ינון אזולאי: גם לך יש עניין שהחוק יעבור בהקדם

זאב אלקין: אני בעד

זאב אלקין:  לכן הצעתי לך

זאב אלקין:  אני מוכן להציע לאופוזיציה ואני מקווה שחבריי באופוזיציה יתמכו בעמדתי

זאב אלקין:  אם אתם תסכימו לחלוקת זמן על ידינו, אנחנו נסכים - - -     

ינון אזולאי: עוד יחשבו שאתה שואל אותם באמת

זאב אלקין: אני תמיד שואל

זאב אלקין:  אנחנו מתייעצים

ינון אזולאי: יחשבו שאתה מחכה לתשובה

זאב אלקין: אני מציע לך אמיתית, במקום שתלכו כאן ל-98 כנגד עמדת הייעוץ המשפטי וחד צדדי, אני מציע לך שנצביע יחד איתכם על 98 בתנאי שתהיה חלוקת זמן חופשית בין המסתייגים ויהיו שלוש שמיות לכל צד

משה טור פז: בעיניי זה גם סדר העדיפויות

משה טור פז:  חלוקת הזמן ואחר כך השמיות

משה טור פז:  חלוקת הזמן בינינו היא הכי חשובה ואחר כך השמיות

זאב אלקין: אז זה יהיה הפעלת 98 בהסכמה

ארבל אסטרחן: בהסכמה לא צריך 98

ינון אזולאי: הם רוצים בכל מקרה את 98

זאב אלקין: עדיף

זאב אלקין:      אדוני היושב ראש, הצעה אחרונה לפני שאתה מחליט מה אתה עושה

זאב אלקין:  אני אציע לחבריי אפילו לצמצם את השמיות לשתיים ולא לשלוש, אם תסכימו לחלוקת הזמן

ינון אזולאי: אני מקבל את ההצעה שלך לשתי שמיות אבל בלי חלוקת הזמן

זאב אלקין: לא, זאת לא ההצעה שלי

זאב אלקין:  אנחנו מתנגדים

זאב אלקין:  זאת לא ההצעה שלי

משה טור פז: אנחנו מתנגדים

זאב אלקין: אנחנו מתנגדים נחרצות ל-98 כל עוד הוא לא בהסכמה

שרון ניר: אדוני, לפני שאתה מקבל החלטה, עדיף להגיע להסכמה

ינון אזולאי: אני מקבל גם את הדעה של היועצת המשפטית שאומרת שלא היה אחד

זאב אלקין: גם שתיים לא היה

ינון אזולאי: שתיים היה הרבה

זאב אלקין: בחוק הזה לא היה

זאב אלקין:  בוא נשאל את הייעוץ המשפטי

ארבל אסטרחן: קצרה

זאב אלקין: היה שתיים כשזאת לא סדרה וכשזה לא פג תוקף? איפה היה שתיים?     

ינון אזולאי: היא אומרת שיותר קל

זאב אלקין: תמיד היה שלוש

ינון אזולאי: אם כן, אתה רוצה להשאיר את זה על אחד?     

זאב אלקין: אתה יכול להצביע חד צדדית על מה שאתה רוצה אבל תהיה כאן טענה לאי תקינות ההליך

משה טור פז: שוב, חלוקת הזמנים יותר חשובה

ינון אזולאי: חלוקת הזמנים, אני לא מוכן

ינון אזולאי:  אלקין, אני מציע שתי הצבעות שמיות, לא נוגעים בדיבור, גם מבחינת סדר הדיבור החלוקה היא כפי שקיימת כרגע כאשר אחד עולה ואחד יורד

ינון אזולאי:      אני מביא את זה להצבעה

זאב אלקין: אנחנו מתנגדים נמרצות

זאב אלקין:  אין כאן נסיבות להפעלה של 98

משה טור פז: לטעמנו 98 כאן בכלל מיותר

ינון אזולאי: בסדר

ינון אזולאי:  מי בעד קבלת ההצעה שהצעתי עכשיו? קואליציה

ינון אזולאי:  מי בעד? 5

ינון אזולאי:  מי נגד? 4

ינון אזולאי:  מי נמנע? אין נמנעים

ינון אזולאי: אושר     

משה טור פז: אנחנו מתנגדים נחרצות

ינון אזולאי: התקבל

זאב אלקין: רוויזיה

ינון אזולאי: אנחנו מצביעים על הצעת חוק ההתנגדות, על הקדמת הדיון

ינון אזולאי:  מי בעד הקדמת הדיון? 5

ינון אזולאי:  מי נגד? 4

ינון אזולאי:  מי נמנע? אין נמנעים

ינון אזולאי: אושר     

ינון אזולאי: התקבל

זאב אלקין: רוויזיה

ינון אזולאי: הנושא הבא בסדר היום

משה טור פז: אדוני היושב ראש, יש משהו שעומד מאחורי הדורסנות הזו? אנחנו רוצים להבין

זאב אלקין: כל חברי הכנסת מהאופוזיציה שנמצאים כאן מגישים רוויזיה

ינון אזולאי: אני לא חושב שאתה חושד בי בדורסנות

משה טור פז: אני חושב שההחלטה הזאת היא דורסנית

משה טור פז:  כן

משה טור פז:  יש משהו שעומד מאחורי זה?     

ינון אזולאי: נכתב בפרוטוקול

זאב אלקין: אגב, מה הצבעת על שמית אחת או על שתיים?     

ינון אזולאי: שתי שמיות

זאב אלקין: תודה

ינון אזולאי: אלקין, כדי שלא תגידו שדורסים, אני גם שומע את הצד של הלשכה המשפטית ומשתדל

זאב אלקין: הצד של הלשכה המשפטית אמר לך שאין הצדקה להפעלת 98

יצחק פינדרוס: בכנסת הקודמת בנושא 98

זאב אלקין: אתם כבר מזמן עברתם את המכסה של הכנסת הקודמת

יצחק פינדרוס: ממש לא

משה טור פז: פינדרוס, תספור

משה טור פז:  זה בלימודי ליבה

משה טור פז:  תספור

משה טור פז:  רציתי לאשר לך אתמול עוד לימודי ליבה ולא אישרת

זאב אלקין: בכנסת הקודמת על חוק של 13 שעות ושבע הסתייגויות, לא הפעילו את סעיף 98

ינון אזולאי: עם כל הכבוד, אלה 10 הצבעות

ינון אזולאי:  אומרת היועצת המשפטית שהמלחמות הכי גדולות שהיו, רובן היו על סעיף 98

ינון אזולאי:  אם כבר דיברתם על דריסה, דרסתם

ינון אזולאי:  אני לא רוצה להגיע למקום הזה

ינון אזולאי:  הכול בסדר

ינון אזולאי:      אנחנו בסעיף הבא

ינון אזולאי:      הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון), התשפ"ג-2023     

ינון אזולאי: מבקשים גם כאן סעיף 98

ינון אזולאי:  ההצדקה היא מכיוון שפג תוקף

ינון אזולאי:  אנחנו מבקשים שעתיים והצבעה שמית אחת לכל צד

זאב אלקין: שעתיים? זה חוק אחד

זאב אלקין:  זאת לא סדרת חוקים

זאב אלקין:  מה העמדה של הייעוץ המשפטי? זה אמנם פג תוקף אבל שעתיים?     

ארבל אסטרחן: יש פה 49

זאב אלקין: איך שעתיים? רק בקשת דיבור של כל אחד חמש דקות, היה מגיע יותר

זאב אלקין:  איך אפשר שעתיים?      

ינון אזולאי: אני מאמין שאתם תצליחו לחלק את השעתיים האלה

זאב אלקין: ארבל, יש לזה הצדקה כלשהי?     

ארבל אסטרחן: אני הייתי מאפשרת לפחות לכל מסתייג לדבר פעם אחת

זאב אלקין: תעשה חשבון

ארבל אסטרחן: תסתכל על ההחלטות של הכנסת הקודמת

ינון אזולאי: מסתייגים זה חמש דקות

משה טור פז: 250 דקות

משה טור פז:  זה ארבע שעות

ינון אזולאי: אנחנו יודעים למשל שגנץ לא תמיד עולה לדבר

זאב אלקין: זאת כבר בחירה שלהם

זאב אלקין:  אתה לא יכול לקחת מהם את הזכות

ינון אזולאי: לכן אני אומר, תתחלקו ביניכם

זאב אלקין: אי אפשר לקחת מהם את הזכות הזאת

זאב אלקין:  אין שום הצדקה לזה

ינון אזולאי: תסתדרו

זאב אלקין: אין לזה כל הצדקה

ינון אזולאי: תסתדרו כמו שרציתם להסתדר קודם לאחד לתת שעה ולאחד לא לתת כלום

זאב אלקין: מה זה תסתדרו? תחליט על כל החוקים 98 וגמרנו

ינון אזולאי: לא, אנחנו לא נעשה את הכול

זאב אלקין: למה?      

ינון אזולאי: שיקול

זאב אלקין: תקנון או לא תקנון, שום דבר לא מעניין אתכם

זאב אלקין:  אפשר לשמוע בצורה מסודרת את עמדת הייעוץ המשפטי?     

משה טור פז: כן, מה אומרת היועצת המשפטית

ינון אזולאי: היא כבר תיתן את העמדה שלה

ארבל אסטרחן: צריך לומר שזאת הצעה שהיא באמת דחופה אובייקטיבית כי היא פגה תוקף

ארבל אסטרחן:  הבנתי שזאת גם הצעה שעברה בהסכמות מבחינת תוכנה

קריאה: אפשר לא לדבר על חוק דרעי 2 ולא לדבר על חוק המתנות ולבחור את מה שחשוב אובייקטיבית

זאב אלקין: מה זאת אומרת בהסכמה? להצעת החוק הוגשו הסתייגויות על ידי הסיעות

ארבל אסטרחן: אבל עדיין יש הבדל בין הצעות שהן מאוד קונטרוברסיאליות

זאב אלקין: אנחנו גם מתכוונים להצביע בעד ההסתייגויות האלה וצריך לנמק אותן

זאב אלקין:  אני לא מבין איך אפשר לא לתת לכל חבר כנסת שביקש לדבר על החוק הזה

זאב אלקין:  הרי אם הוא היה מבקש בקשת דיבור, גם הייתם מבטלים לו בקשת דיבור?      

ארבל אסטרחן: לא, זה אותו הדבר

זאב אלקין: לכן אני אומר שאי אפשר למנוע דבר כזה

ינון אזולאי: אוקיי

משה טור פז: מה אוקיי?     

ינון אזולאי: שמענו

זאב אלקין: זה המינימום שכל מסתייג יכול לנמק את הסיבות שלו להסתייגות

זאב אלקין:  יכולות להיות סיבות אחרות

זאב אלקין:  איך אפשר למנוע מחבר כנסת לנמק אפילו פעם אחת? ינון, אתם מכשילים את החוק

זאב אלקין:  אני אומר לך, פרוצדורלית

ינון אזולאי: אוקיי

ארבל אסטרחן: הפעם זה מאוד על הצד הנמוך

ארבל אסטרחן:  זה באמת לא מאפשר לחלק מהמסתייגים לדבר בכלל

זאב אלקין: יש פה 245 דקות, אם כל מסתייג ידבר רק חמש דקות

זאב אלקין:  זה ארבע שעות

זאב אלקין:  זה משהו סביר בתנאים האלה

ינון אזולאי: אף על פי כן – אלקין, דעתך נשמעה – נביא את זה להצבעה

ינון אזולאי:  לכן אני ניגש להצבעה על סעיף 98 להצעת חוק חדלות פירעון ושיקום כלכלי

זאב אלקין: אתה קובע שעת הצבעה?     

ינון אזולאי: אני לא קובע

זאב אלקין: האופוזיציה, איך היא מחלקת את הזמן?     

ינון אזולאי: ברגע שאנחנו עושים שעתיים, אתם מחלקים את זה לפי איך שאתם רוצים אבל כולכם רוצים לדבר, אז תחלקו את הזמן

ינון אזולאי:  תשתדלו שבשעתיים כולם ידברו ושלא בסוף חס ושלום מישהו לא ידבר לפי מה שאמרתם

זאב אלקין: כולם לא ידברו

זאב אלקין:  מסגרת הזמן שאתה מקציב, חצי מהמסתייגים לא יוכלו לדבר

ינון אזולאי: יהיו שלוש דקות לכל אחד

ינון אזולאי:  אולי קצת פחות, 2

ינון אזולאי: 5 דקות

זאב אלקין: אי אפשר

ינון אזולאי: אפשר

ינון אזולאי:  אפשר

ינון אזולאי:  תעשו את הכול שזה יהיה אפשר

זאב אלקין: אי אפשר

זאב אלקין:  חמש דקות זה המינימום

ינון אזולאי: שתי דקות ותן בונוס על שש הסיעות

זאב אלקין: אני מבין שהוא לא מעניין אתכם אבל יש את תקנון הכנסת

ינון אזולאי: אתה יודע כמה אני משתמש בספר הזה?     

זאב אלקין: ומה כתוב שם? כמה זמן הסתייגות?     

ינון אזולאי: בכנסת הקודמת השתמשתי יותר ממך

ינון אזולאי:  בקדנציה הזאת לא פחות ממך

זאב אלקין: מה כתוב שם לגבי הסתייגות?     

משה טור פז: ינון, חסרות לך 20 שנות ניסיון

ינון אזולאי: יכול להיות אבל באופוזיציה יש לי יותר ממנו

זאב אלקין: כן ירבו, ינון

ינון אזולאי: שמע, אני יהודי מאמין

ינון אזולאי:  מה שיהיה, אני אף פעם לא מתפעל איפה אני אהיה בצד הבא

ינון אזולאי:  היכן שהקדוש ברוך הוא ישים אותי, אני אומר תודה רבה

ינון אזולאי:      חברים, אנחנו ניגשים להצבעה על החלת סעיף 98 על הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון), התשפ"ג-2023

ינון אזולאי:  אנחנו מציעים עד שעתיים דיבור והצבעה שמית אחת לכל צד

ינון אזולאי:      מי בעד? 8

ינון אזולאי:  מי נגד? 4

ינון אזולאי:  מי נמנע? אין נמנעים

ינון אזולאי: אושר     

משה טור פז: רוויזיה

זאב אלקין: רוויזיה בשם כולנו

ינון אזולאי: ההצעה התקבלה

ינון אזולאי:      אנחנו עוברים לסעיף הבא, קביעת ועדות לדיון בהצעות החוק הבאות:     הצעת חוק התכנון והבנייה (תיקון מס' 141), התשפ"ג-2023

זאב אלקין: אפשר לראות את הצעות החוק?     

ינון אזולאי: כן

ינון אזולאי:  לא רק לי אלא לכל חברי הכנסת שכמוני בטח רוצים לראות על מה דנים

משה טור פז: אני חושב שמי שיודע את החוק בעל פה, הוא לא צריך

משה טור פז:  הצעת חוק התכנון והבניה, תיקון מספר 141

משה טור פז:  ביסמוט יודע בעל פה

זאב אלקין: תכף יציעו לזה ועדת בריאות או משהו כזה

משה טור פז: לא

משה טור פז:  זאת תהיה ועדה מיוחדת

משה טור פז:  לא? לכל דבר מקימים היום ועדה מיוחדת

ינון אזולאי: זה המשרד של אורית סטרוק

קריאה: להוסיף נציג

ינון אזולאי: יש בקשה לקידום מעמד האישה ולשוויון מגדרי

ינון אזולאי:  בגלל שזאת אורית סטרוק, חשבו שזה צריך להיות שם

זאב אלקין: זה הגיוני

ינון אזולאי: זה מה שאתם ביקשתם

ינון אזולאי:  מאוד הגיוני

ינון אזולאי:  כמו הוועדה המיוחדת למאבק בשימוש בסמים ואלכוהול

ינון אזולאי:  הלשכה המשפטית דווקא הלכה על משהו אחר

זאב אלקין: אגב, זה כבר לא הגיוני כי מי שכתב אותה הוא כבר השתמש בסמים, כך שלא יעזור לו

ינון אזולאי: אני מוחה על הדיבור הזה

ינון אזולאי:  זה לא ראוי

זאב אלקין: מה לעשות, אני קראתי את הצעת החוק

ינון אזולאי: אלקין, לא מתאים ממרום שנותיך

זאב אלקין: אמרתי סמים

זאב אלקין:  אולי אלכוהול

זאב אלקין:  אני לא קבעתי

ינון אזולאי: אמרת זה או זה

ינון אזולאי:  לא מכובד

ינון אזולאי:  אני חושב שגם אותך לא מכבד

זאב אלקין: זאת הצעת חוק לא מכובדת

ינון אזולאי: יכול להיות אבל להגיד על מי שכתב?     

זאב אלקין: לא על מי שכתב

זאב אלקין:  אמרתי מי שכתב את זה, כנראה שכשהוא כתב - - -     

ינון אזולאי: חופש הדיבור

ינון אזולאי:  אתה יכול להגיד מה שאתה רוצה

ינון אזולאי:  הלשכה המשפטית הציעה להעביר את זה לוועדת הפנים והגנת הסביבה

ינון אזולאי:  אנחנו מבקשים להעביר את זה לוועדת הפנים והגנת הסביבה

ינון אזולאי:  יש למישהו הערות?     

זאב אלקין: אמרתי

זאב אלקין:  מעמד האישה נראה לי הרבה יותר מתאים ואני לא מצליח למצוא הצדקה לחוק

ינון אזולאי: אנחנו הולכים להצבעה

ינון אזולאי:  מי בעד העברת החוק לוועדת הפנים והגנת הסביבה? 7

ינון אזולאי:  מי נגד? 4

ינון אזולאי:  מי נמנע? אין נמנעים

ינון אזולאי: אושר     

ינון אזולאי: אושר

ינון אזולאי:  הצעת החוק עברה לוועדת הפנים והגנת הסביבה

ינון אזולאי:      אנחנו עוברים להצעה הבאה, הצעת חוק העונשין (תיקון – הסדר חילוט לרכושו של סוחר נשק), התשפ"ג-2023, של חבר הכנסת אליהו רביבו

ינון אזולאי:      הצעת חוק העונשין (תיקון - הסדר חילוט לרכושו של סוחר נשק), התשפ"ג-2023     

ינון אזולאי: הייתה בקשה של הוועדה לביטחון לאומי

ינון אזולאי:  הלשכה המשפטית ביקשה להעביר לוועדת החוקה, חוק ומשפט 

זאב אלקין: כי זה חוק העונשין

זאב אלקין:  כל שבוע אנחנו חוזרים על זה כאן כמו מנטרה

זאב אלקין:  האכסניה של חוק העונשין היא ועדת החוקה, חוק ומשפט

ינון אזולאי:  לכן אנחנו מבקשים ביטחון לאומי

ינון אזולאי:  סתם, אלקין, גם אנחנו מסכימים לחוקה

זאב אלקין: אם יש סימן שהסתיימה הרפורמה, חוץ מהסעיף הזה, זה החוק הזה

זאב אלקין:  אנחנו נתמוך

ינון אזולאי: מי בעד העברה לוועדת החוקה, חוק ומשפט? 11

ינון אזולאי:  מי נגד? אין נגד

ינון אזולאי:  מי נמנע? אין נמנעים

ינון אזולאי:  פה אחד

ינון אזולאי: אושר     

ינון אזולאי: אושר פה אחד

משה טור פז: אתה רואה, אנחנו ענייניים

זאב אלקין: אני במקום המפלגות החרדיות הייתי דואג

זאב אלקין:  זה שרוטמן מוכן לקבל את זה אליו, זה אומר שלא תהיה פסקת התגברות

ינון אזולאי: אלקין, תסתכל, הצעת חוק קבלת התרומות, תסתכל

זאב אלקין: זה סימן מדאיג, שכל מה שהובטח לכם לא הולך לקרות

יצחק פינדרוס: רוטמן לקח לעצמו מעט חוקים והוא לא משחרר אותם והוא ממשיך עם הרפורמה

יצחק פינדרוס:  תהיה רגוע

ינון אזולאי: הסעיף הבא הוא הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג-2023

שרון ניר: בוועדה לקידום מעמד האישה

שרון ניר:      הצעת חוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג-2023     

ינון אזולאי: הצעת חוק של משה גפני וקבוצת חברי כנסת

שרון ניר: אני מציעה את זה ברצינות ולא בצחוק

שרון ניר:  להעביר לוועדה לקידום מעמד האישה

ינון אזולאי: למה לא הצעת את זה במליאה? אני רואה שבמליאה זה לא הוצע

זאב אלקין: לא תמיד מספיקים לצעוק

ינון אזולאי: אם היית מציעה, לפחות הלשכה המשפטית הייתה דנה אולי להעביר את זה לשם

זאב אלקין: אגב אדוני היושב ראש, זה לא מגביל אותנו

זאב אלקין:  ברגע שהוצעו שתי ועדות – ועדת הכנסת יכולה להחליט על כל דבר

ינון אזולאי: אני יודע

שרון ניר: בוא נרחיב את הדעת ונרחיב את החשיבה

ינון אזולאי: אנחנו לא מדברים רק על ייצוג נשים

שרון ניר: היות ואין ייצוג נשי כנשים, אז כדאי שאנחנו נסתכל על זה גם וגם

שרון ניר:  חוץ מאוכלוסיית החרדים, שי גם אוכלוסיית נשים

שרון ניר:  כמובן שבתוך אוכלוסיית החרדים יש גם נשים וגם גברים

יצחק פינדרוס: לצערי הרב את המדינה לא מעניינות הנשים הערביות אלא רק גברים

שרון ניר: האם אני מחדשת לך ככל שמדובר על ייצוג הולם לנשים בכלל? כנראה שאני מחדשת לך

זאב אלקין: חבר הכנסת פינדרוס, אתם מוכנים להגביל את החוק הזה רק לנשים חרדיות?     

שרון ניר: ממילא הן עובדות

שרון ניר:  ומה לגבי נשים בכלל? אני לא מדברת על נשים חרדיות

שרון ניר:  אני רוצה שתענה לי על השאלה הרחבה, על ייצוג הולם לנשים

שרון ניר:  אני הגשתי הצעות שנוגעות לייצוג הולם לנשים והן לא עברו את הסף

שרון ניר:  היות ונשים לא מיוצגות בשוק העבודה וגם לא ברשויות המקומיות כמו שצריך, כדאי שאתה תיתן על זה את הדעת

זאב אלקין: עכשיו הן יהיו מיוצגות פחות

ינון אזולאי: אנחנו עכשיו מדברים על הצעת החוק של חבר הכנסת משה גפני

ינון אזולאי:  גם אני שותף להצעת החוק הזאת

ינון אזולאי:  הוא מדבר על ייצוג הולם לאוכלוסייה החרדית בכלל, גם לנשים וגם לגברים

ינון אזולאי:  יש מי שביקש את ועדת העלייה והקליטה, יש מי שביקש את ועדת העבודה והרווחה, עכשיו אומרת חבר הכנסת שרון ניר שהיא מבקשת הוועדה למעמד האישה

ינון אזולאי:  מכיוון שאנחנו רוצים גם מעמד האישה וגם מעמד הגבר בציבור החרדי

זאב אלקין: הוועדה למעמד האישה היא ועדה למעמד האישה ושוויון מגדרי

זאב אלקין:  היא עוסקת גם בגברים

ינון אזולאי: הלשכה המשפטית ממליצה לוועדת החוקה, חוק ומשפט

ינון אזולאי:  אנחנו נגיע לפשרה ואנחנו ממליצים שזאת תהיה ועדת העבודה והרווחה כי שם מדובר גם בתעסוקה

זאב אלקין: למה לא חוקה? למה שלא נלך לפי המלצת הייעוץ המשפטי?     

ינון אזולאי: כי אנחנו רוצים להגיע לאיזושהי פשרה וזו הפשרה

זאב אלקין: פשרה בין מי למי?     

משה טור פז: זה כמו שהקואליציה עושה, בינה לבינה

ינון אזולאי: שם יש אנשים עובדים ונשים עובדות

זאב אלקין: ייצוג הולם הוא מקום של ועדת החוקה

זאב אלקין:  ייעוץ משפטי אומר לך את זה

שרון ניר: או חוקה או הוועדה לשוויון מגדרי

שרון ניר:  אלה שתי האופציות

שרון ניר:  ייצוג הולם לשוויון מגדרי או ועדת החוקה

ינון אזולאי: אנחנו מבקשים להעביר את זה לוועדת העבודה והרווחה

ינון אזולאי:  אני מתנצל מראש בפני הלשכה המשפטית שהפעם אני כיושב ראש הוועדה לא מקשיב לעצה

זאב אלקין: אם העקרון המארגן הוא זהות יושב ראש הוועדה, אפשר גם לבריאות

זאב אלקין:  גם שם יש יושב ראש חרדי

משה טור פז: אפשר גם לחינוך

משה טור פז:  גם שם יושב ראש חרדי

זאב אלקין: גם לוועדת הפנים

זאב אלקין:  גם שם יש יושב ראש חרדי

זאב אלקין:  אפשר גם לכספים

זאב אלקין:  טוענים שאין ייצוג הולם אבל נראה לי שזה אובר ייצוג הולם, מה שרואים כאן בכנסת

ינון אזולאי: אנחנו נעבור להצבעה

ינון אזולאי:  אנחנו מבקשים להעביר לוועדת העבודה והרווחה

ינון אזולאי:  מי בעד? 6

ינון אזולאי:  מי נגד? 4

ינון אזולאי:  מי נמנע? אין נמנעים

ינון אזולאי: אושר     

ינון אזולאי: אושר

ינון אזולאי:  יעבור לוועדת העבודה והרווחה

זאב אלקין: רוויזיה בשם חברי הכנסת מהאופוזיציה שנוכחים כאן

ינון אזולאי: רוויזיות בשעה 10:45

ינון אזולאי:  תודה

משה ארבל: אני מתכבד לחדש את הישיבה

משה ארבל:  לדון ובהמשך להצביע על הרוויזיות

זאב אלקין: היו ארבע רוויזיות

משה ארבל: חבר הכנסת אלקין, אני הבנתי שאתה בין מגישי הרוויזיות

משה ארבל:  אתה מוזמן לנמק סעיף ראשון

זאב אלקין: כל אחד מאיתנו ינמק רוויזיה אחרת

משה ארבל: אני אציג את הסעיף

זאב אלקין: אני מבקש לנמק את סעיף 98 על חוק ההתנתקות

זאב אלקין:  אני רוצה להתייחס לבקשה שלי לרוויזיה להפעלה של סעיף 98 על חוק ההתנתקות

זאב אלקין:  אתם ביקשתם להחיל את סעיף 98 על כמות הצבעות שמיות ונתתם רק שתי הצבעות שמיות

זאב אלקין:  אני חושב שזאת טעות וזאת משתי סיבות

זאב אלקין:  האחת, מהותית בחוק הזה אין שום דבר שמצדיק 98, מבחינת הדחיפות, זה לא פג תוקף

זאב אלקין:  יש בחוק רק 13 שעות דיבור כך שגם כמות הזמן היא סבירה

זאב אלקין:  בחוק כולו יש שבע הסתייגויות, שלושה סעיפים והצבעה בקריאה שלישית

זאב אלקין:  זאת אומרת, סך הכול 11 הצבעות בלבד

זאב אלקין:  בכמות כזאת של הצבעות אני לא רואה שום סיבה מבחינת התקנון להגביל את כמות ההצבעות השמיות

זאב אלקין:       אני גם לא אמרתי שנרצה להשתמש בכל ה-11 אבל להגביל מראש בסעיף 98 חד צדדית, בעיניי בחוק הזה זה לא מוצדק

משה ארבל: לא יכולת לבקש מאחמד טיבי לנמק את הסעיף הזה על חוק ההתנתקות?     

זאב אלקין: בראשית דבריי בדיון אמרתי שאני תומך בחוק

משה ארבל: אבל אתה מבקש לייצג כאן פיליבסטר

זאב אלקין: לא

זאב אלקין:  לא

זאב אלקין:  אני הצעתי משהו

זאב אלקין:  דווקא להפך

זאב אלקין:  תשמע לי עד הסוף

זאב אלקין:  אני הצעתי לקואליציה, כדי להימנע מהפעלה של סעיף 98 שאין לו כאן הצדקה וגם הייעוץ המשפטי לא שבע נחת מהפעלת סעיף 98 בנסיבות האלה, הצעתי לעשות 98 בהסכמה

זאב אלקין:  שנצביע בעד הפעלה של סעיף 98 בחוק הזה ובתנאי שתאפשרו כחלק מ-98, תגבילו אותנו בשמיות אבל תאפשרו - - -     

משה ארבל: בהסכמה אתה כולל גם את הסכמת חד"ש-תע"ל?     

זאב אלקין: אני מניח שאני אצליח לשכנע גם את חבר הכנסת טיבי

אחמד טיבי: דברים טכניים בלבד

זאב אלקין: לא דיברתי על הצבעה על החוק

אחמד טיבי: אלקין תומך בהצעה הפשיסטית

זאב אלקין: אמת

זאב אלקין:  תומך בהצעה ואפילו היה היוזם הראשון שהגיש אותה בפעם הראשונה

אחמד טיבי: אחלה אופוזיציה

זאב אלקין:  אני אגיד מה הצעתי וזאת הזדמנות אחרונה שאולי תשקלו את הצעתי

זאב אלקין:  אם אתם תאפשרו לאופוזיציה לחלק חופשי את הזמן שיש לה בין המסתייגים, אנחנו נתמוך בהפעלת 98 במתכונת שהצעתם

משה ארבל: הצעתם נרשמה בפרוטוקול

משה ארבל:  חבר הכנסת אזולאי בשם יושב ראש הקואליציה

ינון אזולאי:  לא

ינון אזולאי:  בשמי

ינון אזולאי:  לא בשם יושב ראש הקואליציה

אחמד טיבי: קחו התייעצות סיעתית

ינון אזולאי: איפה שאני, טוב לי

ינון אזולאי:  ליתר דיוק, ביקשתם שלוש שמיות ואמרנו שיהיו שתי שמיות

אחמד טיבי: ינון, יש שאלה יותר חשובה

אחמד טיבי:  היום חברי קואליציה מתבקשים כל בוקר לומר בעד רוטמן או נגד רוטמן

אחמד טיבי:  אחר כך אתה צריך להמשיך

ינון אזולאי: עשינו את זה בדיון הראשון

ינון אזולאי:  שתהיה בריא

ינון אזולאי:  אפילו העברנו לו חוק לדיון בוועדה

ינון אזולאי:       אני מדגיש ואומר שבהתחלה רצו שלוש ואני אמרתי אחד

ינון אזולאי:  אחר כך אמרתי שניים

ינון אזולאי:  שתי שמיות

ינון אזולאי:  בסופו של דבר לא קיבלתם את ההצעה שלנו , אמרתי שאף על פי כן היועצת המשפטית אמרה שאחד לא ראוי

זאב אלקין: גם שתיים לא ראוי

ינון אזולאי: בסדר

זאב אלקין: אין הצדקה ל-98 אלא אם כן זה בהסכמה

ינון אזולאי: בדיון הקודם היועצת המשפטית אמרה משהו אחר לגבי השתי שמיות או השלוש שמיות או אחת

זאב אלקין: ממש לא

ארבל אסטרחן: אחת

ינון אזולאי: בסדר

ינון אזולאי:  אני מקבל

ינון אזולאי:  אמרתי שאני מכבד

זאב אלקין: זה היה בחוק כשהייתה הצדקה ל-98

זאב אלקין:  כאן אין הצדקה

ינון אזולאי: יש כאן הצדקה

ינון אזולאי:  אתה בעצמך יודע שצריך לסיים עם החוק הזה כמה שיותר מהר

ינון אזולאי:  יש דיון שעומד אצל השופט נעם סולברג וגם הוא ביקש לדעת מה קורה

זאב אלקין: זה יסתיים הלילה כך או כך

זאב אלקין:  השופט סולברג לא יפסוק באמצע הלילה

ינון אזולאי: שופטים כאלה טובים, אני בטוח שגם באמצע הלילה הם עובדים

זאב אלקין: לא ידוע לי שהוא קבע דיון באמצע הלילה

ינון אזולאי: אלקין, לכן אנחנו אמרנו ובאנו עם ההצעה ששתי שמיות, אנחנו משאירים את זה

ינון אזולאי:  אנחנו לא מוכנים להביא בהסכמה של 98 וגם לתת לכם את כל מה שאתם רוצים, לכווץ לכם את כל הדקות וחלוקת דקות דיבור כפי שאתם מבקשים

ינון אזולאי:  לכן אדוני היושב ראש, אם לא מפריע לך, מבחינתנו שייגשו להצבעה מי בעד הרוויזיה ומי נגדה

משה ארבל: אני עובר להצבעה

משה ארבל:  מי בעד הרוויזיה? 6

משה ארבל:  מי נגד? 8

משה ארבל:  מי נמנע? אין נמנעים

משה ארבל: הרוויזיה לא נתקבלה         

משה ארבל: הרוויזיה לא התקבלה

משה ארבל:      אני עובר לסעיף הבא

- דדון: הקדמה לדיון בהצעת חוק

משה ארבל: את הרוויזיה ינמק חבר הכנסת מתן כהנא

מתן כהנא: אמנם מדברים על רוויזיה אחרת אבל אני כן הייתי רוצה להציע לחבריי את הדיל הבא

מתן כהנא:  אלקין, אני מציע לך להקשיב

משה ארבל: אתה מדבר בשם רע"ם וחד"ש-תע"ל?     

מתן כהנא: אני מדבר בשם כולם

משה ארבל: אני רק מוודא

מתן כהנא: אני רוצה עכשיו להציע שאת ההצבעה על חוק ההתנתקות אנחנו נעשה מתי שאתם רוצים, בשעה שהכי נוחה לראש הממשלה נתניהו ובתנאי שהוא יגיע להצבעה

מתן כהנא:  כל שעה שנתניהו רוצה להצביע, הצבעה ראשונה מיד אחרי הצבעות אי אמון

מתן כהנא:  בכל רגע שנתניהו רוצה, חותכים את כל זמן הדיבור ונתניהו בא להצביע בעד הצעת החוק הזאת

אחמד טיבי: וזהבה סטרוק

שרון ניר: לדעתי חברי הקואליציה ישמחו

מתן כהנא: הבעיה היא שנתניהו לא הצביע בקריאה הטרומית, הוא לא הצביע בקריאה הראשונה וגם אין שום סיכוי שנתניהו יבוא להצביע בקריאה השנייה והשלישית

מתן כהנא:  אז מה אתה אומר אדוני יושב ראש הישיבה? משה ארבל, מה אתה אומר? בוא נעשה את ההצבעה ואנחנו חוסכים לכם 13 שעות

מתן כהנא:  מתי נוח לנתניהו, אז נצביע

משה ארבל: אני שומע את הדברים ברוב קשב

זאב אלקין: אפשר להציע משהו?     

משה ארבל: תציע בהצעה הבאה

משה ארבל:  אשר על כן אני מביא את ההצעה המעניינת להצבעה

זאב אלקין: אתם מצביעים על הקדמת הדיון 

משה ארבל: נכון

שרון ניר: אולי הם רוצים להתייחס

שרון ניר:  אולי קרויזר לדוגמה רוצה להתייחס?     

משה ארבל: מי בעד קבלת הרוויזיה? 6

משה ארבל:  מי נגד? 8

משה ארבל:  מי נמנע? אין נמנעים

משה ארבל: הרוויזיה לא נתקבלה     

משה ארבל: הרוויזיה לא התקבלה

מתן כהנא: אני תוהה אם נתניהו יגיע להצביע בעד החוק

זאב אלקין: משה סעדה מפחד להצביע נגד

זאב אלקין:  הוא ממתין

משה ארבל: אנחנו ברוויזיה על חדלות פירעון

משה ארבל:  חבר הכנסת משה טור פז

משה טור פז: ברשותך אדוני היושב ראש, אני אנמק אבל קודם כל אני רוצה להפתיע ולברך את ועדת הכנסת שאחרי הרבה מאוד זמן העבירה חוק לוועדת החוקה

משה טור פז:  אני חושב שבדבר הזה יש חידוש מרענן שוועדת חוקה תתחיל לעסוק בדברים החשובים באמת ולא בדברים אחרים

אוהד טל: אתה רוצה להגיד שאתם הולכים להפגין כבר חודשיים על דברים לא חשובים? זה מה שאתה אומר עכשיו?     

משה טור פז: בדיוק אוהד

משה טור פז:  אני חושב שכל הכנסת הזאת מטורללת כבר שלושה חודשים

משה טור פז:  אם חבר הכנסת סעדה כבר התעצבן על חבר הכנסת רוטמן הבוקר, אז כבר באנו קצת על סיפוקנו

משה טור פז:  לא באת לוועדה

משה טור פז: \     

משה סעדה: מסתדרים יופי בלעדיי

משה טור פז: אני רואה

משה טור פז:  גם חברת הכנסת גוטליב

משה טור פז:  אשר על כן אני ממליץ לקבל את הרוויזיה ולהטיל מקסימום משימות על ועדת החוקה כדי שהיא תתייחס לדברים החשובים באמת

משה ארבל: בשים לב לנימוקים המפורטים, חבר הכנסת טיבי? אין מה להוסיף

אחמד טיבי: אין

אחמד טיבי:  הוא משכנע

אחמד טיבי:  השתכנעתי

משה ארבל: אני עובר להצבעה

משה ארבל:  מי בעד קבלת הרוויזיה? 6

משה ארבל:  מי נגד? 3

משה ארבל:  מי נמנע?     

משה ארבל: בהסכמת חברי הקואליציה והאופוזיציה אנחנו פותחים את הרוויזיה לדיון על חוק חדלות פירעון

ינון אזולאי: אבל סוגרים את שלוש השעות ולא פותחים את זה שוב לדיון ולא עוד פעם רוויזיה על זה

זאב אלקין: אין רוויזיה

זאב אלקין:  אנחנו נצביע נגד

משה ארבל: חבר הכנסת אלקין, בבקשה

זאב אלקין: חבר הכנסת טור פז כבר הציג את בקשת הרוויזיה

זאב אלקין:  צריך קודם להצביע בעד

משה ארבל: לפני שאדוני ינמק אנחנו נצביע

משה ארבל:  מי בעד קבלת הרוויזיה?     

ינון אזולאי: בעד הרוויזיה

יצחק פינדרוס: כולנו בעד

משה ארבל: הצבעה 

משה ארבל:  הרוויזיה נתקבלה פה אחד

זאב אלקין: ההצעה היא שלכם

זאב אלקין:  תציגו אותה

ינון אזולאי: אין הסכמה

ינון אזולאי:  מכיוון שנשמעו דבריו של אלקין וגם דבריה של היועצת המשפטית ששעתיים זה מעט זמן, אנחנו מוכנים להעלות את לשלוש שעות ועל זה אנחנו מבקשים לגשת להצבעה

ינון אזולאי:  במקום שעתיים יהיו שלוש שעות

זאב אלקין: אנחנו נצביע נגד כי אנחנו סבורים שצריכים להיות ארבע שעות לפחות

משה ארבל: מי בעד ההצעה? 7

משה ארבל:  מי נגד? 4

משה ארבל:  מי נמנע? אין נמנעים

משה ארבל: ההחלטה נתקבלה     

משה ארבל: אני קובע שההחלטה החדשה בעקבות פתיחת הרוויזיה התקבלה

משה ארבל:      סעיף אחרון

משה ארבל:  קביעת ועדה לדיון בחוק להרחבת הייצוג ההולם של בני האוכלוסייה החרדית ברשויות ובתאגידים ציבוריים (תיקוני חקיקה), התשפ"ג-2023

משה ארבל:  מי רוצה לנמק את הרוויזיה?     

שרון ניר: את הייצוג ההולם? אני

שרון ניר:  אנחנו סברנו שנכון להעביר את ההצעה הזאת לוועדה לקידום מעמד האישה מאחר וכל מה שקשור בנושא שוויון מגדרי ובייצוג הולם נמצא שם

שרון ניר:  נכון שמי שידון בזה, זאת הוועדה לקידום מעמד האישה, בפרט בנושא נשים בכלל וגם בנשים חרדיות

משה ארבל: תודה רבה

משה ארבל:  אני עובר להצבעה

משה ארבל:      מי בעד הרוויזיה? 4

משה ארבל:  מי נגד? 7

משה ארבל:  מי נמנע? אין נמנעים

משה ארבל: הרוויזיה לא נתקבלה     

משה ארבל: הרוויזיה לא התקבלה

משה ארבל:      הישיבה בהפסקה

- דדון: אנחנו נודיע מתי תתחדש הישיבה